### 18.    Høng Erhvervsskole

**Åbent**

Sagsnr.: 326-2017-35985       J.nr.: 54.18.00           Dokumentnr.:
326-2017-256204

**Sagstype**

Beslutning.

**Resume og sagens baggrund**

Beslutning om Kommunalbestyrelsens fortsatte repræsentation
i bestyrelsen og alternativt valg af 1 kommunalbestyrelsesmedlem til Høng
Erhvervsskoles bestyrelse for perioden 2018-2021.

**Indstillinger**

Kommunaldirektøren indstiller, at Kommunalbestyrelsen ikke
længere er repræsenteret i bestyrelsen for Høng Erhvervsskole, og at der tages
kontakt til Høng Erhvervsskole for en ændring af samarbejdsaftalen.

**Behandling**

Kommunalbestyrelsen.

**Sagsfremstilling**

Bestyrelsen har den overordnede ledelse af institutionen.

De politiske partier i den
gældende Kommunalbestyrelse har tidligere drøftet hensigtsmæssigheden ved at
være både bestiller (i politisk udvalg) og udfører (i bestyrelsen), og har
påpeget at der ikke længere er behov for at sidde i bestyrelsen. Det bemærkes,
at Kalundborg Kommune har indgået en samarbejdsaftale med Høng erhvervsskole,
jf. KB beslutning af 5. august 2014, hvor det fremgår, at Kommunalbestyrelsen
skal være repræsenteret med 1 kommunalbestyrelsesmedlem. Det er
administrationens vurdering, at der er et godt samarbejde med Høng
Erhvervsskole.

Udtræden af bestyrelsen vil derfor medføre en ændring af
samarbejdsaftalen mellem skolen og Kommunen.

Kommunalbestyrelsen har p.t. valgt 1
kommunalbestyrelsesmedlem til Høng Erhvervsskoles bestyrelse.

Såfremt Kommunalbestyrelsen fortsat ønsker at være
repræsenteret i Høng Erhvervsskoles bestyrelse, vil udpegningen finde sted på
Kommunalbestyrelsens ordinære møde i januar 2018.

Det bemærkes, at personer, bestyrelsesmedlemmer eller
ledende medarbejdere i andre virksomheder, der i væsentligt omfang udlejer
ejendomme mv. til institutionen - herunder disses advokater - ikke kan være
medlem af bestyrelsen.

Lovgrundlaget er vedtægter for Høng Erhvervsskole og
kommunalbestyrelsesbeslutning af 26. maj 2010.

**Kommunalbestyrelsens møde den 1.
december 2017:**

Kommunalbestyrelsen vedtog, at udvalget påtænkes nedlagt/at
der ikke sker udpegning. Det besluttes endeligt på mødet i januar.